പേരയ്ക്കയെ പേടിവേണ്ട കൊല്ലം സംസ്ഥാനത്ത് വീണ്ടും നിപാ സ്ഥിരീകരിച്ചതോടെ പഴം വിപണിയില് ആശങ്ക. വിലവര്ധനയില്ലാതിരുന്നിട്ടും രണ്ടുദിവസമായി പേരയ്ക്ക, ബ്ലാത്തിക്ക എന്നിവയുടെ വില്പ്പനയില് ഇടിവുണ്ടായതായി കച്ചവടക്കാര് പറയുന്നു. കോവിഡില്നിന്ന് കരകയറുന്നതിനിടെയാണ് നിപായും പ്രതിസന്ധി തീര്ക്കുന്നത്. കോഴിക്കോട്ട് നിപാ ബാധിച്ചു മരിച്ച മുഹമ്മദ് ഹാഷിം റമ്ബൂട്ടാന് കഴിച്ചതായി സ്ഥിരീകരിച്ചിരുന്നു. എന്നാല്, റമ്ബൂട്ടാന് സീസണ് ഏറെക്കുറെ കഴിഞ്ഞതിനാല് വലിയ തിരിച്ചടിയുണ്ടായില്ലെന്നും വ്യാപാരികള് പറഞ്ഞു. ഇത് ഇന്ത്യന് ആപ്പിളിന്റെയും പേരയ്ക്കയുടെയും സീസണാണ്. അകം ചുവന്ന ബംഗളൂരു പേരയ്ക്ക, തമിഴ്നാട്, ആന്ധ്ര പേരയ്ക്കകള് എന്നിവയാണ് ജില്ലയില് എത്തുന്നത്. നാടന് വളരെ വിരളമാണ്. എന്നാല്, സൂപ്പര്മാര്ക്കറ്റുകളില് ഉള്പ്പെടെ പേരയ്ക്കയും ബ്ലാത്തിക്കയും പഴയപോലെ എടുക്കാത്ത സ്ഥിതിയാണെന്ന് കൊല്ലത്തെ മൊത്തവ്യാപാരിയായ എന് എസ് ഫ്രൂട്ട്സ് ഉടമ സിയാദ് പറഞ്ഞു. ദിവസം 600 800 കിലോ പേരയ്ക്ക വിറ്റിരുന്നിടത്ത് ഇപ്പോള് 200 കിലോ പോലും വില്ക്കുന്നില്ല. 2018ലെ നിപാ കാലവും പഴം വിപണിയില് കനത്ത നഷ്ടമുണ്ടാക്കിയിരുന്നു. അന്ന് ഇറക്കുമതി ചെയ്യുന്ന ആപ്പിള് പോലും വാങ്ങാത്ത സ്ഥിതിയുണ്ടായി. പഴവര്ഗങ്ങള് കഴിക്കുന്നതില് ആശങ്ക വേണ്ട. ഇവ ചൂടുവെള്ളത്തിലോ ഉപ്പുവെള്ളത്തിലാേ കഴുകിയ ശേഷം തൊലി കളഞ്ഞ് ഉപയോഗിക്കാം. ഡോ. ആര് സന്ധ്യ ഡെപ്യൂട്ടി ഡിഎംഒ കൊല്ലം മാര്ക്കറ്റുകളില് കിട്ടുന്ന ഫലങ്ങള് തികച്ചും സുരക്ഷിതമാണ്. വവ്വാലുകള് കടിച്ചിട്ട ഫലങ്ങളില്നിന്ന് രോഗം പകരണമെങ്കില് അതിന്റെ ഉമിനീര് മുഴുവനായി ഉണങ്ങുന്നതിനു മുമ്ബ് എടുത്ത് കഴിക്കുകയോ അതെടുത്ത കൈ കഴുകാതെ വായിലേക്കോ മറ്റോ കൊണ്ടുപോകുകയോ വേണം. ഉമിനീര് ഉണങ്ങിക്കഴിഞ്ഞാല് വൈറസിന് പുറത്ത് അധികസമയം നിലനില്ക്കാനാകില്ല. പല മണിക്കൂറുകളോ ദിവസങ്ങളോ കഴിഞ്ഞ് മാര്ക്കറ്റില് എത്തുന്ന ഫലങ്ങളില് വൈറസിന്റെ സാന്നിധ്യം ഉണ്ടാകില്ല. ഡോ. കെ പി അരവിന്ദന് കോഴിക്കോട് മെഡിക്കല് കോളേജ് മുന് പ്രൊഫസര് ഫെയ്സ്ബുക്കില് കുറിച്ചത് ശ്രദ്ധിക്കാന് ................. വവ്വാല് കടിച്ച പഴങ്ങളോ തറയില് വീണു കിടക്കുന്ന പഴങ്ങളോ മറ്റോ സ്പര്ശിക്കാനോ കഴിക്കാനോ പാടില്ല തൊലി പൊട്ടിയതോ കേടുവന്നതോ ആയ പഴങ്ങള് വാങ്ങരുത് പാസ്ചറൈസ് ചെയ്യാത്ത പഴഞ്ചാറുകള്, ജ്യൂസുകള് ഇവ ഉപയോഗിക്കരുത് ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് വേണ്ടത് ജാഗ്രത പ്രഭവകേന്ദ്രം പഴംതീനി വവ്വാലുകള് : ഡോ. കെ പി അരവിന്ദന് വാക്സിനെടുക്കാം, ജീവന് രക്ഷിക്കാം നഗരസഭകളില് മാലിന്യ സംസ്കരണ പദ്ധതി: മന്ത്രി എം വി ഗോവിന്ദന് കോളേജുകളില് ക്ലാസ് ഇടവിട്ട ദിവസങ്ങളില് , ലൈബ്രറികളും തുറക്കും : മന്ത്രി ആര് ബിന്ദു